|  |  |
| --- | --- |
| **Rendkívüli települési támogatás** | |
| **Ügyleírás** | Időszakosan vagy tartósan létfenntartási gonddal küzdő, valamint létfenntartást veszélyeztető rendkívüli élethelyzetbe került személy részére nyújtott támogatás.  A létfenntartási gond esetén:   * válsághelyzetben lévő várandós anya gyermekének megtartásához, * nevelésbe vett gyermek családjával való kapcsolattartásához, * gyermek családba való visszakerülésének elősegítéséhez kapcsolódó kiadások viseléséhez, * gyermek hátrányos helyzete miatt a család anyagi támogatásához, * a gyermek iskoláztatásához, * a családban egyidejűleg három vagy több gyermek születéséhez kapcsolódó kiadásokhoz, * fűtési időszakban tüzelőanyag vásárlásához, * lakásfenntartási költségek viseléséhez, ha a család havi lakásfenntartási költsége meghaladja az öregségi nyugdíj mindenkori legkisebb összegének 80%-át (22.800,-Ft), * a család megélhetését érintő előre nem tervezhető többletkiadások viseléséhez igényelhető.   Létfenntartást veszélyeztető rendkívüli élethelyzet esetén:   * elemi kár bekövetkezéséhez, * haláleset kapcsán felmerülő kiadások viseléséhez, valamint * a kérelmező családjában élő személy, tartós, legalább 20 napot meghaladó kórházi gyógykezeléséhez nyújtható.   A rendkívüli települési támogatás eseti jelleggel adható annak a személynek,   * aki létfenntartási gonddal küzd és a családjában az egy főre számított havi jövedelme nem haladja meg az öregségi nyugdíj mindenkori legkisebb összegének 13o%-át (37.050,-Ft), * aki létfenntartását veszélyeztető rendkívüli élethelyzetbe került, és a családjában az egy főre számított havi jövedelem nem haladja meg az öregségi nyugdíj mindenkori legkisebb összegének 200%-át (57.000,-Ft).   A rendkívüli települési támogatás megállapításáról a polgármester dönt. |
| **Illetékesség** | * lakóhely, tartózkodási hely, * ha a kérelmezőnek több lakcíme van az illetékességet az a lakó-, vagy tartózkodási hely alapozza meg ahol életvitelszerűen lakik. |
| **Ügyintézéshez szükséges okiratok** | * vagyonnyilatkozat, * jövedelemnyilatkozatot a jövedelmek valódiságának igazolására szolgáló iratokkal együtt,   *jövedelem igazolására:*   * *kérelem benyújtását megelőző hónap nettó jövedelme,* * *nem rendszeres jövedelem esetén, az elmúlt 12 hónap átlaga alapján számított havi jövedelem* * a létfenntartási gond esetén a létfenntartási gond igazolására szolgáló számlákat, vagy ezek hiányában a kérelmező nyilatkozatát a többletkiadásokról és azok becsült összegéről, * létfenntartását veszélyeztető * elemi kár esetén az elemi csapás igazolására a kár tényét tartalmazó okmányt, különösen biztosító, katasztrófavédelem végrehajtását végző szerv által kiállított szakvéleményt, jegyzőkönyvet, * haláleset esetén a temetés költségeiről a kérelmező nevére kiállított számla eredeti példányát, * tartós kórházi gyógykezelés esetén igazolást a kórházi ellátásról. |
| **Az ügyet intéző osztály:** | Kiskőrösi Polgármesteri Hivatal  Közigazgatási Osztály Szociális és Igazgatási Csoport földszint 3-as számú iroda |
| **Ügyintézés helye, elérhetősége és rendje:** | **Székhely:** 6200 Kiskőrös, Petőfi Sándor tér 1. – földszint 3-as számú iroda  **Telefon:** 78/513-120  **Telefax:** 78/513-129  **E-mail:** [szocialisigazgatas@kiskoros.hu](mailto:szocialisigazgatas@kiskoros.hu)  **Ügyfélfogadási rend:** Hétfő:   800 - 1200 1230 - 1630 Kedd:         - - Szerda:      800 - 1200 1230 - 1800 Csütörtök: - 1230 - 1630 Péntek:     800 - 1200  - |
| **Ügyintéző elérhetősége** | **Losoncziné Romfa Erika**  Telefon: 78/513-120/225 mellék  **E-mail:** szocialisigazgatas@kiskoros.hu |
| **Ügyintézés határideje és díja** | - automatikus döntéshozatal esetén huszonnégy óra  - sommás eljárásban nyolc nap  - teljes eljárásban hatvan nap  - a szociális igazgatási eljárás költség-, és illetékmentes |
| **Elektronikus ügyindítási lehetőség** | Ügyfélkapu igénybevételével lehetséges. Az ügyfélkapu-regisztrációval kapcsolatos tudnivalók a [www.kiskoros.hu](http://www.kiskoros.hu) oldalon található. |
| **Kapcsolódó dokumentumok, nyomtatványok, útmutatók** | <https://ugyintezes.magyarorszag.hu/> |
| **Az alkalmazott jogszabályok:** | - az általános közigazgatási rendtartásról szóló 2016. évi CL. törvény  - a szociális igazgatásról és szociális ellátásokról szóló 1993. évi III. törvény  - a pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló 63/2006. (III. 27.) Korm. rendelet  - a szociális és gyermekvédelmi ellátások országos nyilvántartásáról szóló 392/2013. (XI. 12.) Korm. rendelet  - Kiskőrös Város Önkormányzata Képviselő-testületének a szociális ellátásokról szóló 7/2015. (II. 26.) önkormányzati rendelete |
| **Egyéb fontos tudnivalók** |  |